CELEX: 32010D0218
Language: lt
Date: 1271376000000
Title: 2010/218/: 2010 m. balandžio 16 d. Komisijos sprendimas, kuriuo iš dalies keičiamas Sprendimas 2006/415/EB dėl tam tikrų apsaugos priemonių, susijusių su labai patogeniško paukščių gripo, kurį naminiams paukščiams Rumunijoje sukėlė H5N1 potipio gripo virusas, protrūkiu (pranešta dokumentu Nr. C(2010) 2348) (Tekstas svarbus EEE)

17.4.2010   
            
            
               LT
            
            
               Europos Sąjungos oficialusis leidinys
            
            
               L 97/14
            
         KOMISIJOS SPRENDIMAS
   2010 m. balandžio 16 d.
   kuriuo iš dalies keičiamas Sprendimas 2006/415/EB dėl tam tikrų apsaugos priemonių, susijusių su labai patogeniško paukščių gripo, kurį naminiams paukščiams Rumunijoje sukėlė H5N1 potipio gripo virusas, protrūkiu
   (pranešta dokumentu Nr. C(2010) 2348)
   (Tekstas svarbus EEE)
   (2010/218/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 4 dalį,
   atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (2), ypač į jos 10 straipsnio 4 dalį,
   atsižvelgdama į 2003 m. gegužės 26 d. Europos Parlamento ir Tarybos reglamentą (EB) Nr. 998/2003 dėl gyvūnų sveikatos reikalavimų, taikomų nekomerciniam naminių gyvūnėlių judėjimui, ir iš dalies keičiantį Tarybos direktyvą 92/65/EEB (3), ypač į jo 18 straipsnio pirmą pastraipą,
   atsižvelgdama į 2005 m. gruodžio 20 d. Tarybos direktyvą 2005/94/EB dėl paukščių gripo kontrolės Bendrijoje priemonių ir panaikinančią Direktyvą 92/40/EEB (4), ypač į jos 63 straipsnio 3 dalį,
   kadangi:
   
               (1)
            
            
               2006 m. birželio 14 d. Komisijos sprendimu 2006/415/EB dėl tam tikrų apsaugos priemonių, susijusių su labai patogenišku paukščių gripu, kurį Bendrijos naminiams paukščiams sukelia gripo viruso H5N1 potipis (5), nustatytos tam tikros apsaugos priemonės, kurios turi būti taikomos siekiant išvengti šios ligos plitimo, įskaitant A ir B teritorijų nustatymą, įtarus ar patvirtinus ligos protrūkį. Šios teritorijos nurodytos lentelėje šio sprendimo priede.
            
         
               (2)
            
            
               Rumunijoje patvirtinus didelio patogeniškumo H5N1 potipio paukščių gripo protrūkį, ši valstybė narė, vadovaudamasi Sprendimu 2006/415/EB, ėmėsi apsaugos priemonių, įskaitant A ir B teritorijų nustatymą, pagal minėto sprendimo 4 straipsnį.
            
         
               (3)
            
            
               Po šio protrūkio Rumunijoje Komisija 2010 m. kovo 16 d. priėmė Sprendimą 2010/158/ES dėl tam tikrų laikinų apsaugos priemonių, susijusių su didelio patogeniškumo paukščių gripu, kurį Rumunijoje sukėlė H5N1 potipio gripo virusas (6). Tuo sprendimu nustatomos teritorijos, kuriose taikomos Sprendime 2006/415/EB numatytos laikinos apsaugos priemonės, ir šių priemonių taikymo laikotarpis.
            
         
               (4)
            
            
               Šias laikinas apsaugos priemones apsvarstė Maisto grandinės ir gyvūnų sveikatos nuolatinis komitetas.
            
         
               (5)
            
            
               Nuo Sprendimo 2010/158/ES priėmimo teritorijoje, kurioje jau taikytos laikinos apsaugos priemonės, patvirtintas dar vienas protrūkis. Į šį naują protrūkį reikėtų atsižvelgti nustatant A teritorijos dydį ir apsaugos priemonių, kurias dabar reikėtų patvirtinti, taikymo laikotarpį.
            
         
               (6)
            
            
               Todėl reikėtų atitinkamai iš dalies pakeisti Sprendimo 2006/415/EB priedą.
            
         
               (7)
            
            
               Siekiant Sąjungos teisės aktų aiškumo, Sprendimas 2010/158/ES turėtų būti panaikintas.
            
         
               (8)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2006/415/EB priedas pakeičiamas šio sprendimo priedo tekstu.
   2 straipsnis
   Sprendimas 2010/158/ES panaikinamas.
   3 straipsnis
   Šis sprendimas skirtas valstybėms narėms.
   
      Priimta Briuselyje 2010 m. balandžio 16 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 395, 1989 12 30, p. 13.
   
      (2)  OL L 224, 1990 8 18, p. 29.
   
      (3)  OL L 146, 2003 6 13, p. 1.
   
      (4)  OL L 10, 2006 1 14, p. 16.
   
      (5)  OL L 164, 2006 6 16, p. 51.
   
      (6)  OL L 67, 2010 3 17, p. 10.
   
      PRIEDAS
      
         
            „PRIEDAS
            
               A   DALIS
            
            A teritorija yra nustatoma pagal 4 straipsnio 2 dalį:
            
                        ISO šalies kodas
                     
                     
                        Valstybė narė
                     
                     
                        A teritorija
                     
                     
                        Taikoma iki (pagal 4 str. 4 dalies b punkto iii papunkt.)
                     
                  
                        Kodas
                        (jei žinomas)
                     
                     
                        Pavadinimas
                     
                  
                        RO
                     
                     
                        Rumunija
                     
                     
                        00038
                     
                     
                        Teritorija, kurią sudaro:
                     
                     
                        2010 4 17
                     
                  
                        Apsaugos zona:
                        
                           Letea
                        
                     
                  
                        Priežiūros zona:
                        
                           C.A. Rosetti
                        
                        
                           Sfiștofca
                        
                        
                           Cardon
                        
                     
                  
                        RO
                     
                     
                        Rumunija
                     
                     
                        00038
                     
                     
                        Apsaugos zona:
                        
                           Plauru
                        
                     
                     
                        2010 4 27
                     
                  
               B   DALIS
            
            B teritorija yra nustatoma pagal 4 straipsnio 2 dalį:
            
                        ISO šalies kodas
                     
                     
                        Valstybė narė
                     
                     
                        B teritorija
                     
                     
                        Taikoma iki (pagal 4 str. 4 dalies b punkto iii papunkt.)
                     
                  
                        Kodas
                        (jei žinomas)
                     
                     
                        Pavadinimas
                     
                  
                        RO
                     
                     
                        Rumunija
                     
                     
                        00038
                     
                     
                        
                           Tulcea apygardos teritorijos, išskyrus nurodytąsias A teritorijos sąraše.
                     
                     
                        2010 4 27“